Iуэху зэдащIэн папщIэ
КъБР-м ХъыбарегъащIэ IэнатIэхэмкIэ, жылагъуэ, дин зэгухьэныгъэхэмкIэ и министерствэм хъыбар фегъащIэ мэкъуауэгъуэм и 25 — 30-хэм Налшык и Къэбэрдей уэрам, 17-м «Периметр» зыфIаща Iуэху зэрыщекIуэкIынумкIэ.
Ар къызэзыгъэпэщхэм зэрыжаIэмкIэ, Iуэхур зытещIыхьар щэнхабзэм и лэжьакIуэхэр, акъыл жан зиIэ щIалэгъуалэр хьэрычэт Iуэхум хэтхэм япыщIэнырщ, къалэм зезыгъэужьыну проект зэмылIэужьыгъуэхэр къагъэсэбэпу зэдэлэжьэнырщ.
Мы Iуэхур къызэрегъэпэщ «Столком» творческэ лъэщапIэм, «Дахэ» жылагъуэ зэгухьэныгъэмрэ Налшык щIыпIэ администрацэмрэ и дэIэпыкъуэгъуу. Махуэ зыбжанэм къриубыдэу зэIущIэхэр, мастер-классхэр, литературэ пшыхьхэр ирагъэкIуэкIынущ, кино ягъэлъэгъуэнущ.
Iуэхум нэхъ куууэ зыщыщывгъэгъуазэ хъунущ «Вконтакте» социальнэ сайтым и гуп щхьэхуэм деж (https://vk.com/club 53824448).
